SET สัปดาห์นี้ ‘Sideway ’แนะสะสมหุ้นเน้นลงทุนระยะยาว ชู ADVANC, CPALL หุ้นเด่น
SET สัปดาห์นี้ ‘Sideway ’แนะสะสมหุ้นเน้นลงทุนระยะยาว ชู ADVANC, CPALL หุ้นเด่น
SET สัปดาห์นี้ ‘Sideway ’แนะสะสมหุ้นเน้นลงทุนระยะยาว ชู ADVANC, CPALL หุ้นเด่น
11 เม.ย. 2563

Weekly outlook: “SideWay” ต้าน 1243/1280จุด รับ 1179/11153จุด
บล.โนมูระ พัฒนสิน ระบุในบทวิเคราะห์ว่า สัปดาห์นี้ (13-17เม.ย.63) สัปดาห์นี้คาดตลาดหุ้นไทย ‘Sideway’ OPEC+ มีมติปรับลดกำลังการผลิตลงเป็นขั้้นบันไดโดยปรับลด 10 ล้านบาร์เรลต่อวัน ในเดือนพ.ค.-มิ.ย. 8 ล้านบาร์เรลต่อวัน ในเดือนก.ค.-ธ.ค. และ 6 ล้านบาร์เรลต่อวัน ในเดือนม.ค.-เม.ย. ปี 2021 พร้อมทั้งเสนอให้กลุ่ม G20 ลดการผลิตอีก 5 ล้านบาร์เรลต่อวัน (สหรัฐ + แคนนาดา + บราซิล + นอร์เวย์) จับตาว่าจะได้รับความร่วมมือหรือไม่
ขณะที่ภาพความร่วมมือดังกล่าวของกลุ่ม OPEC+ ทำให้สมมติฐานราคาน้ำมันดิบดูไบของเรามี Upside จากระดับเฉลี่ยในปี 2020 ราว 33เหรียญฯน่าจะขยับสู่กรอบ 40-45เหรียญฯ จะทำให้เบื้องต้น Market EPS ปี 2020 น่าจะขยับขึ้นมาที่ 65บาทต่อหุ้น(เดิม60.8 บาท) จะได้กรอบการลงทุนที่ระดับ +/-1.5SD 1301-791จุด
ส่วนความคืบหน้าการแพร่ระบาดของโรค Covid-19 สถานการณ์ในสหรัฐฯและยุโรปดีขึ้นต่อเนื่อง ขณะที่ธนาคารกลางและภาครัฐของหลายประเทศยังคงทยอยออกมาตรการกระตุ้นเศรษฐกิจ ไม่ว่าจะเป็น 1) US: FED ประกาศมาตรการกระตุ้นเศรษฐกิจวงเงิน 2.3ล้านล้านเหรียญ เพื่อช่วยเหลือภาคธุรกิจที่ ซึ่งวงเงินดังกล่าวคิดเป็น 10.8% ของ GDPสหรัฐฯ 2) EU: EC มีแผนจะกู้ยืมเงินจำนวน 100 พันล้านยูโร เพื่อให้รัฐบาลประเทศสมาชิกนำไปช่วยเหลือการจ้างงานของบริษัทต่างๆ 3) JP: ประกาศมาตรการกระตุ้นเศรษฐกิจครั้งใหญ่ที่สุดมูลค่า 108 ล้านล้านเยน (9.89 แสนล้านเหรียญ) หรือคิดเป็นราว 20% ของ GDP เพื่อช่วยครัวเรือนและธุรกิจที่ได้รับผลกระทบจากโรค Covid-19
ซึ่งทั้งหมดยังคงทำให้ความเชื่อมั่นของนักลงทุนฟื้นขึ้นต่อเนื่อง ทั้งนี้ Nomura ออกบทวิเคราะห์ Asia Economic Monthly มองว่าแม้เศรษฐกิจเอเชียจะผ่านจุดที่แย่ที่สุดใน 2Q20 แต่การฟื้นตัวจะช้าเนื่องจากทุกประเทศยังคงต้องใช้มาตรการ Social Distancing กันต่อไป จนกว่าจะมีการคิดค้นวัคซีนได้ เพื่อป้องกันการแพร่ระบาดรอบที่ 2 ดังนั้น Nomura จึงมองว่าเศรษฐกิจเอเชียจะใช้เวลาจนถึงปี 2021 ในการฟื้นตัวกลับมาดีเหมือนช่วง 4Q19
ส่วนสำหรับไทยประเมินยอดผู้ติดเชื้อมีโอกาสเพิ่มขึ้นไวกว่าปัจจุบัน เนื่องจากมาตรการป้องกันยังถือว่าช้าจึงให้น้ำหนักที่จะมีการขยายเวลา Lockdown ออกไป ซึ่งจะกระทบต่อกิจกรรมทางเศรษฐกิจเพิ่มเติม เป็น downside ต่อเศรษฐกิจไทย ดังนั้น Nomura จึงให้น้ำหนักที่ BOT จะปรับลดดอกเบี้ยลงทั้งหมดอีก 50bps สู่ระดับ 0.25% และมองค่าเงินบาทปีนี้จะอ่อนค่าเพิ่มขึ้นสู่ 32.7 บาท/เหรียญ
กลยุทธ์การลงทุน: SET ในสัปดาห์ที่ผ่านมา Rebound ปิด Gap 1238 จุดแล้ว ถ้าเดินหน้าต่อสู่ 1280-1300จุด จะเป็นระดับ PER 16.7เท่า ของ EPS ตลาดที่ Consenus คาด 78 บาทต่อหุ้น แต่จะเป็น PER เกือบ 20 เท่าจากคาดการณ์ EPS ของเรา ทำให้คาดว่า SET ใกล้จุดพักฐาน แนะนำใช้ระดับ 1200 จุด กรณีหลุด เป็นจุดลดการเก็งกำไร และเน้น DCA สะสม หุ้นเพื่อระยะยาวมากกว่า Dividend Play : ADVANC, INTUCH, AP, LH, Domestic Deep Value CPALL, HMPRO, BJC กลุ่มอาหาร CPF และDefensive(EGCO, CHG) เป็นหลัก
หุ้นเด่นสัปดาห์นี้ : แนะนำ ADVANC, CPALL ส่วนสัปดาห์ก่อน EGCO, CHG ให้ผลตอบแทน 7.62% แย่กว่าดัชนีฯที่ให้ผลตอบแทน 7.83%
1) CPALL(TP73) : ราคาหุ้นอยู่ใน Zone ที่ Valuation ไม่แพง และระยะยาวเติบโต
2) ADVANC(TP235) : หุ้น Defensive ได้รับผลกระทบจาก COVID-19 น้อย